મનપાના અમુક વાચાળ પદાધિકારીઓ દ્વારા જનરલ બોર્ડથી લઈને લોકો સુધી કરેલ વિકાસની સુફિયાણી વાતોનો ૪ ઈંચ વરસાદ સાથે જ પરપોટો ફુટી જવા પામ્યો છે, જૂનાગઢ શહેરમાં ૨૪ કલાકમાં માત્ર ચાર ઇંચ વરસાદ ધીમી ધારે પડવાની સાથે જ શહેરના મોટાભાગના વિસ્તારોમાં પાણીના ખાબોચિયા ભરાઈ જવા પામ્યા હતા અને મહાનગરપાલિકા દ્વારા અનેક વખત રોડ બનાવી અનેક વખત તોડી ફરી રોડ બનાવવાની પ્રક્રિયા ચાલી હતી તેનું પાપ અત્યારે જૂનાગઢના નગરજનો ભોગવી રહ્યા છે અને સાઈડમાં રોડ તૂટેલો હોવાથી રોડની બન્ને સાઈડમાં પાણી ભરાવાની અને વાહનો ફસાઇ જવાની પણ ફરિયાદો પણ સામે આવી રહી છે.